cyanic-selkie/wikianc huggingface dataset:
कैंटरबरी टेल्स
पृष्ठभूमि
कैंटरबरी में टामस बेकेट की समाधि पर पूजा के निमित्त जानेवाले लगभग तीस यात्री, जो तत्कालीन ब्रिटिश समाज के विभिन्न स्तरों तथा व्यवसायों का प्रतिनिधित्व करते हैं, लंदन की एक सराय में एकत्र होते हैं। सराय के स्वामी की सलाह पर सब निश्चय करते हैं कि प्रत्येक यात्री जाते तथा लौटते समय दो-दो कहानियाँ सुनाएगा। जिस यात्री की कहानियाँ सर्वोतम होगी उसे सब मिलकर लौटते समय उसी सराय में अच्छी दावत देंगे। इस योजना के अनुसार कुल 120 कहानियाँ होनी चाहिए लेकिन कहानियाँ अपूर्ण भी हैं।
कैंटरबरी टेल्स की इस योजना ने चॉसर को अपनी बहुमुखी प्रतिभा की अभिव्यक्ति का अच्छा अवसर दिया। यात्रियों के चुनाव में उन्होंने तत्कालीन ब्रिटिश समाज के सभी वर्गों के प्रतिनिधित्व का ध्यान रखा। स्त्री और पुरुष, चर्च, व्यापार एवं कृषि से संबंधित प्राय: सभी स्तरों के लोग यहाँ इकट्ठे मिलते हैं। इस प्रकार अपने पात्रों के माध्यम से इन्होंने अपने युग के ब्रिटिश समाज का व्यापक चित्र प्रस्तुत करने की चेष्टा की है
गोथनबर्ग
गोथनबर्ग (अंग्रेजी : Gothenburg ; स्विडिश : Göteborg ; उच्चारण : [jœtəˈbɔrj] / योतबर्य) स्वीडन के कैटेगैट जिले में स्थित एक [
[बंरगाह]] है, जो यटा (Gota) नदी के तट पर मुहाने से आठ किमी भीतर स्थित है। सर्वप्रथम १६०३ ई. में चहारदीवारियों से घिरे हुए एक किले के रूप में, नगर का प्रादुर्भाव हुआ। किंतु डेनिस लोगों ने कालामार की लड़ाई में इसे नष्ट कर दिया। पुन: १६१९ ई. में गुस्तवस एदाल्फस ने नगर की नींव डाली। बंदरगाह का विकास १८वीं शताब्दी के अंत में हुआ जब इंग्लैंड के व्यापारियों ने यहाँ मछलियों का डिपो खोला। १८३२ ई. में यटा नहर तथा पश्चिम रेलवे खुल जाने से यहाँ का व्यापार तथा आबादी तीव्र गति से बढ़ी।
गोथनबर्ग स्वीडन का प्रथम बंदरगाह तथा दूसरा प्रधान नगर है। १९२२ ई. से यह करमुक्त बंदरगाह हो गया है। यहाँ पानी का जहाज बनाने का बहुत बड़ा केंद्र है। सूती मिलें, रसायनक कागज, चमड़े, शराब तथा लकड़ी के बहुत से कारखाने हैं। नगर पूर्ण विकसित तथा आधुनिक ढंग का है जो प्रमुख शिक्षाकेंद्रों, व्यवसायों तथा धार्मिक संस्थाओं से परिपूर्ण है।
लेकसूना डिगराली, कांडा तहसील
लेकसूना डिगराली, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
वंशवाद
वंशवाद या परिवारवाद शासन की वह पद्धति है जिसमें एक ही परिवार, वंश या समूह से एक के बाद एक कई शासक बनते जाते हैं। वंशवाद, भाईभतीजावाद का जनक और इसका एक रूप है। ऐसा माना जाता है कि लोकतन्त्र में वंशवाद के लिये कोई स्थान नहीं है किन्तु फिर भी अनेक देशों में अब भी वंशवाद हावी है। वंशवाद, निकृष्टतम कोटि का आरक्षण है। यह राजतन्त्र का एक सुधरा हुआ रूप कहा जा सकता है। वंशवाद, आधुनिक राजनैतिक सिद्धान्तों एवं प्रगतिशीलता के विरुद्ध है।
भारत में वंशवाद
भारत में वंशवाद अपनी जड़े मजबूत कर चुका है। नेहरू खानदान इसमें सबसे प्रमुख है जिसमें जवाहर लाल नेहरु, इंदिरा गांधी, राजीव गांधी, सोनिया गांधी और राहुल गांधी सत्ता का आनन्द उठाते रहे हैं।
इसके अलावा छोटे-मोटे कुछ और उदाहरण भी है जैसे मुलायम सिंह यादव द्वारा समाजवादी पार्टी, बाल ठाकरे द्वारा शिवसेना में परिवारवाद को बढ़ावा देना,   शरद पवार, शेख़ अब्दुल्ला, फ़ारुख़ अब्दुल्ला, उमर अब्दुल्ला परिवार, माधवराव सिंधिया परिवार,  आदि भी छोटे स्तर पर इसे प्रोत्साहित करते आये हैं।
दिक्चालन
दिक्चालन किसी वाहन की एक स्थान से दूसरे स्थान पर गति की योजना, अध्ययन एवं उस पर नियंत्रण को कहते हैं। इसका अंग्रेजी शब्द navigate अपने लैटिन मूल navis अर्थात नौका से निकला है। इसी प्रकार इसका हिंदी में मूल शब्द है  नौवहन या नौसंचालन जिसका अर्थ भी वही है। सभी दिक्चालन तकनीकों में दिक्चालक की स्थिति को किन्हीं पूर्व ज्ञात सन्दर्भों की अपेक्षा से निकाली जाती है।
सहभागी लोकतंत्र
सहभागी लोकतंत्र (Participatory democracy) उस प्रक्रिया का नाम है जो किसी राजनैतिक प्रणाली के संचालन एवं निदेशन में लोगों की भरपूर सहभागिता पर जोर देती है। वैसे 'लोकतंत्र' का आधार ही 'लोक' (लोग) हैं और सभी लोकतंत्र साझेदारी पर ही आधारित हैं किन्तु फिर भी 'सहभागी लोकतंत्र' सामान्य सहभागिता के बजाय कहीं अधिक सहभागिता की बात करती है।
जैतवारा
जैतवारा (Jaitwara) भारत के मध्य प्रदेश राज्य के सतना ज़िले में स्थित एक नगर है।
भीकमपुर पट्टी दाखिली मुस्ता, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
रामनगर जिला
रामनगर ज़िला, जिसे स्थानीय उच्चारण में रामनगरा ज़िला भी कहा जाता है, भारत के कर्नाटक राज्य का एक ज़िला है। ज़िले का मुख्यालय रामनगर है। यह ज़िला क्लोज़पेट भी कहलाया जाता था और इसका गठन बंगलोर ग्रामीण ज़िले को विभाजित कर के किया गया था।
घर की इज्जत (1994 फ़िल्म)
घर की इज्जत 1994 में बनी हिन्दी भाषा की फिल्म है।
काशीपेट, दंडेपल्लि मण्डल
काशीपेट, दंडेपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
डेल्टा (रॉकेट परिवार)
डेल्टा (Delta) अमेरिकी द्वारा बहुमुखी उपभोजित लांच प्रणाली परिवार है। जिसने1960 के बाद से संयुक्त राज्य अमेरिका में अंतरिक्ष प्रक्षेपण की क्षमता प्रदान की है। अबतक 95% सफलता दर के साथ 300 से अधिक डेल्टा लॉन्च रॉकेट किये गए हैं। दो डेल्टा लांच सिस्टम - डेल्टा 2 और डेल्टा 4 - अभी भी उपयोग में हैं। हालांकि डेल्टा 2 जल्द ही सेवानिवृत्त हो जाएगा। वर्तमान में डेल्टा रॉकेट यूनाइटेड लांच अलायन्स द्वारा निर्मित और प्रक्षेपित किये जाते हैं।
चंदा गाँव, अथमलगोला (पटना)
चंदा अथमलगोला, पटना, बिहार स्थित एक गाँव है।
हिन्दी के संचार माध्यम
जनसंचार के माध्यम के रूप में हिन्दी का प्रयोग कोई नई बात नहीं है, परन्तु स्वतन्त्रता के बाद हिन्दी भाषा का प्रयोग राजभाषा तथा प्रयोजनमूलक हिन्दी के रूप में निरन्तर विकासमान है। जनसामान्य को उपयोगी सूचनाएं एवं खबरेें देने के लिए सदियों से सरकार एवं व्यापारी वर्ग इसी भाषा का प्रयोग करते हैं। आधुनिक जनसंचार के प्रमुख माध्यम आकाशवाणी, दूरदर्शन, फिल्में, समाचार-पत्र, पत्रिकाएं एवं इंटरनेट हैं। संचार के सभी माध्यमों में हिन्दी ने मजबूत पकड़ बना ली है। चाहे वह हिन्दी के समाचार पत्र हो, रेडियो हो, दूरदर्शन हो, हिन्दी सिनेमा हो, विज्ञापन हो या ओटीटी हो - सर्वत्र हिन्दी छायी हुई है।,  वर्तमान समय में हिन्दी को वैश्विक संदर्भ प्रदान करने में उसके बोलने वालों की संख्या, हिदी फिल्में, पत्र पत्रिकाएँ, विभिन्न हिन्दी चैनल, विज्ञापन एजेंसियाँ, हिन्दी का विश्वस्तरीय साहित्य तथा साहित्यकार आदि का विशेष योगदान है। इसके अतिरिक्त हिन्दी को विश्वभाषा बनाने में इंटरनेट की भूमिका भी अत्यन्त महत्त्वपूर्ण है।
हिंदी के वैश्विक स्वरूप को संचार माध्यमों में भी देखा जा सकता है। संचार माध्यमों ने हिंदी के वैश्विक रूप को गढ़ने में पर्याप्त योगदान दिया है। भाषाएं संस्कृति की वाहक होती हैं और संचार माध्यमों पर प्रसारित कार्यक्रमों से समाज के बदलते सच को हिंदी के बहाने ही उजागर किया गया।
हिन्दी आज देशभर में आम बोलचाल की भाषा है। आज अधिकतर लोग हिंदी का प्रयोग कर रहे हैं। हिंदी आज एक ऐसी भाषा है जो दुनिया में इतने बड़े स्तर पर बोली व समझी जाती है। यह तथ्य आज सभी स्वीकार करते हैं कि हिंदी अब व्यावहारिक तौर पर इस देश की संपर्क भाषा बन चुकी है। अब तो भारत के साथ सम्पर्क रखने के लिए हिंदी की अनिवार्यता विदेशी सरकारें भी महसूस कर रही हैं। इसलिए अमेरिका, चीन, यूरोप तथा अन्य प्रमुख देशों में हिन्दी के अध्ययन की व्यवस्था की जाने लगी है। विदेशों से बड़ी संख्या में छात्र-छात्राएं केंद्रीय हिंदी संस्थान, विभिन्न विश्वविद्यालयों और अन्य शिक्षण संस्थाओं में हिंदी पढने के लिए आते हैं। इसके अलावा विभिन्न विश्वविद्यालयों हिंदी विषय को लेकर बीए-एमए, करने वाले बच्चों की संख्या भी बढ़ती जा रही है।
हिंदी को राष्ट्रभाषा बनाने की पहल हिंदी भाषी नेताओं ने नहीं बल्कि महात्मा गांधी, रवीन्द्र नाथ टैगोर, चक्रवर्ती राजगोपालाचारी और सुभाषचन्द्र बोस जैसे अहिंदी भाषी लोगों की ओर से की गई। महात्मा गांधी देशभर में अपने भाषण हिंदी या हिंदुस्तानी में ही दिया करते थे। सुभाषचन्द्र बोस ने आजाद हिंद फौज की स्थापना की तो विभिन्न राज्यों के सैनिकों को जोड़ने का काम हिंदी के माध्यम से ही किया। गांधीजी ने आज़ादी से पहले ही विभिन्न अहिंदी भाषी राज्यों, विशेषकर दक्षिण भारत में हिंदी प्रचारिणी सभाएं बनाईं। इन सभाओं के माध्यम से हजारों हिंदीसेवी तैयार हुए जो देशभक्ति की भावना से हिंदी का प्रचार-प्रसार और शिक्षण करते थे।
हिंदी मीडिया के निम्न घटक हैं -
पत्र-पत्रिकाएँ
''हिन्दी पत्रकारिता तथा भारतीय पाठक सर्वेक्षण (Indian Readership Survey) भी देखें।
भारत की स्वतंत्रता के समय बड़े या तथाकथित राष्ट्रीय समाचार पत्र अंग्रेजी मे ही छपते थे। किन्तु शिक्षा और साक्षरता के प्रसार की दिशा मे किए गए प्रयासों के फलस्वरूप यह अवधारणा बदलने लगी तथा हिंदी और अन्य भारतीय भाषाओं के अखबार पढ़ने वाले लोगों की संख्या में वृद्धि होने लगी। यह प्रक्रिया दुतरफा चली। एक ओर जहां साक्षरता दर बढ़ने से हिंदी पत्र-पत्रिकाएँ पढ़ने के इच्छुक लोगों की संख्या में वृद्धि हुई, वहीं हिन्दी अखबारों की प्रसार संख्या बढ़ने से हिन्दी के बोलचाल और प्रयोग में बढ़ोतरी हुई। हिंदी अखबारों ने नये-नये प्रयोग किए और समाचार औपचारिकता के घेरे से निकालकर उसे स्थानीय रंगत तथा रोचकता प्रदान की। जिला स्तर के विशेष संस्करण निकलने से अखबार पढ़ना केवल उच्च शिक्षित वर्ग ही नहीं बल्कि मामूली पढ़-लिखे लोगों का भी शौक बन गया। आज हालत यह है कि आमलोगों के एकत्र होने के किसी भी स्थान पर अंग्रेजी अखबार गायब हो गए हैं और ऐसे हर स्थान या केन्द्र पर हिन्दी अखबार ही पढ़ने को मिलते हैं। यही बात पत्रिकाओं के बारे में भी कही जा सकती है।
सिनेमा
हिन्दी की लोकप्रियता का पैमाना हिन्दी फिल्मों से बड़ा नहीं हो सकता जिसने देश के हर कोने में बसे लोगों के दिलों पर ही राज नहीं कर रखा है बल्कि दुनिया भर में अपना परचम फहराया है।
टेलीविजन
‘कौन बनेगा करोड़पति’ जैसे कार्यक्रमों ने लगभग पूरे देश को बांधे रखा। हिन्दी में प्रसारित ऐसे कार्यक्रमों में पूर्वोत्तर राज्यो, जम्मू-कश्मीर, और दक्षिणी राज्यों के प्रतियोगियों ने भी बढ़-चढ़कर हिस्सा लिया और इस तथ्य को दृढ़ता से उजागर किया कि हिंदी की पहुंच समूचे देश में है। विभिन्न चैनलों ने अलग-अलग आयु वर्गों के लोगों के लिए आयोजित प्रतियोगिताओं के सीधे प्रसारणों से भी अनेक अहिन्दीभाषी राज्यों के प्रतियोगियो ने हिन्दी में गीत गाकर प्रथम और द्वित्तीय स्थान प्राप्त किए। इन कार्यक्रमों में पुरस्कार के चयन में श्रोताओं द्रारा मतदान करने के नियम ने इनकी पहुँच को और विस्तृत कर दिया। टेलीविजन चैनलों पर प्रसारित किए जा रहे तरह-तरह के लाइव-शो में भाग लेने वाले लोगों को देखकर लगता ही नहीं कि हिंदी कुछ विशेष प्रदेशों की भाषा है। हिंदी फिल्मों की तरह टेलीविजन के हिन्दी कार्यक्रमों ने भी भौगोलिक, भाषाई तथा सांस्कृतिक सीमाएँ तोड़ दी हैं।
हिन्दी समाचार भी सबसे अधिक दर्शकों द्वारा देखे-सुने जाते हैं। टीआरपी के मामले में वे अंग्रेजी चैनलों से कहीं आगे हैं। हिंदी के समाचार चैनलों की संख्या लागातार बढ़ती जा रही है। इस सन्दर्भ में यह जानना रोचक है कि स्टार, सोनी और ज़ी जैसे विदेशों से अपलिंक होने वाले चैनलों ने जब भारत में प्रसारण प्रारम्भ किया तो उनकी योजना अंग्रेजी कार्यक्रम प्रसारित करने की थी, किन्तु बहुत जल्दी उन्होने महसूस किया कि वे हिन्दी कार्यक्रमों के जरिये ही इस देश में टिक सकते हैं और वे हिंदी चैनलों में परिवर्तित होते गए। इतना ही नहीं, अंग्रेजी के कई चैनल अब लोगों को अपनी ओर अकृष्ट करने के लिये हिन्दी का प्रयोग बड़े पैमाने पर करने लगे हैं।
इन्टरनेट
सच तो यह है कि हिंदी इस समय स्वीकार्यता के राजमार्ग पर सरपट दौड़ रही है और हिंदी अश्वमेध के घोड़ों को रोक पाना किसी के बस में नहीं है। मीडिया इस दौड़ को और गतिशील बना रहा है। आज का सच यह है कि जिस तरह हिंदी को अपने प्रसार के लिए मीडिया की ज्ज़रत है उसी तरह मीडिया को अपने विस्तार के लिए हिंदी की आवश्यकता है।
सोशल मिडिया
मीडिया ने हिंदी के विकास में महत्वपूर्ण भूमिका निभाई है। सोशल मीडिया ने सार्वजनिक अभिव्यक्ति और एक बड़े समुदाय तक निडर और बिना रोक-टोक और नियंत्रण के अपनी बात, अपनी सोच और अनुभव पहुंचाना संभव बनाकर करोड़ों लोगों को एक नई ताकत, छोटी बड़ी बहसों में भागीदारी का नया स्वाद और हिम्मत दी है। दुनियाभर में आज भारतीय फिल्में व टेलीविजन कार्यक्रम देखे जाते हैं। इससे भी दुनिया में हिंदी का प्रचार-प्रसार हुआ है। सोशल मीडिया, इंटरनेट व मोबाइल के कारण आज युवा पीढ़ी इस भाषा का सबसे अधिक प्रयोग कर रही है।
विज्ञापन
हिन्दी का व्यापक प्रयोग, जनसंचार-माध्यमों की आज अनिवार्य आवश्यकता बन गई है। हिन्दी के बिना हिन्दुस्तान में जन-जन तक पहुँचना सम्भव नहीं है। शब्द-भण्डार, व्याकरण और साहित्य सभी दृष्टियों से अत्यन्त समृद्ध हिन्दी का आज के इस अर्थप्रधान युग में महत्वपूर्ण स्थान है। उद्योग और व्यापार के क्षेत्र में, जहाँ भारतीय भाषाओं के प्रयोग की पूर्ण उपेक्षा की जाती थी, अब हिंदी सम्मानजनक स्थान प्राप्त करती जा रही है। रेडियो, टीवी तथा पत्र-पत्रिकाओं में हिंदी में विज्ञापन देने की होड़ लगी रहती है। आकाशवाणी पर मौखिक विज्ञापन वाणी पर आश्रित होते हैं, जिसमें स्वरों का आरोह-अवरोह, शब्दों की विभिन्न भंगिमाएं, भाषा का लचीला गठन आवश्यक उपकरण हैं। यहाँ भी हिन्दी की व्यापकता, सरलता ने विज्ञापन-व्यवसाय को नई-नई ऊँचाइयाँ प्रदान की है।
हिन्दी भाषा का विज्ञापन के क्षेत्र में एक नये सिरे से प्रयोग हो रहा है, इससे हिन्दी के शब्दों की सामर्थ्य बढ़ी है। विज्ञापन ने उन्हें अपूर्व आयाम भी दिये हैं। साहित्यिक प्रयोगों से विज्ञापन में एक नवीनता, एक आकर्षक समावेश हो रहा है। हिन्दी अब साहित्य के दायरे से निकलकर व्यवहार-मूलक क्षेत्रों में भी अपनी विजय पताका फहरा रही है।
आजकल हिन्दी विज्ञापन-जगत् पर छाई हुई है तथा सभी व्यावसायिक कम्पनियाँ अपने उत्पदों का विज्ञापन हिन्दी में देने को आतुर हैं। हिन्दी में विज्ञापन रचनात्मक एवं शैली प्रधान होते हैं। विज्ञापन की भाषा सुगम, सरल एवं पठनीय होती है। वाक्य छोटे एवं बोलचाल की भाषा में आमतौर पर प्रचलित होते हैं। भाषा के पद तुकान्त, चुस्त, संक्षिप्त होते हैं। शब्दों के उच्चारण द्वारा नाटकीयता उभारी जाती है। इसके द्वारा थोड़े से शब्दों में श्रोता, पाठक तक अपना सन्देश पहुंचाया जाता है। विज्ञापनों में हिन्दी का प्रयोग, हिन्दी समाचार-पत्रों की स्थापना के समय से होने लगा था, अत: अब इनकी भाषा में स्थिरीकरण, शुद्धता एवं निखार आता गया है। विज्ञापनों की हिन्दी में प्रायः लोकप्रिय उपमाओं, अंलकारों, मुहावरों, कहावतों, तुकबन्दियों का पर्याप्त प्रयोग कर आकर्षक बनाया जाता है।
विज्ञापनों की भाषा में संवादात्मकता, नाटकीयता आदि का प्रचुर मात्रा में प्रयोग होने लगा है। पद्यात्मक तुकान्त एवं लयात्मक भाषा से विज्ञापन आकर्षक लगते हैं। उपभोक्ता को तरह-तरह के प्रलोभनों द्वारा आकर्षित किया जाता है। अब ये विज्ञापन हिन्दी का पश्चिमी जगत् से परिचय करा रहे हैं। विज्ञापन की भाषा आकर्षक, प्रभावोत्पादक एवं जीवन्त होती है, इसलिए इससे उपभोक्ता आकृष्ट होता है। इसमें स्मरणयोग्य वाक्यांश, पद-बन्ध, सूत्र-निबद्ध वाक्य के कारण हिन्दी का व्यापक प्रचार-प्रसार व विकास किया जा रहा है, इससे हिन्दी की सम्प्रेषणीयता बढ़ती जा रही है।
विविध माध्यम
भारतीय संसद में बोलने और तर्कवितर्क करने के लिये हिन्दी का प्रयोग पहले की अपेक्षा बहुत बढ़ गया है। राजनितिक दलों की प्रेस वार्ताएँ तथा सार्वजनिक मंचों पर नेताओं के विचार अब अंग्रेजी के बजाय हिन्दी में आने लगे हैं। इसमें अहिन्दीभाषी क्षेत्रों के नेता और पार्टियाँ भी शामिल हैं। भारत के पूर्व राष्ट्रपति प्रणव मुखर्जी ने एक बार कहा था कि वे प्रधानमंत्री शायद इसलिए नहीं बन पाए क्योंकि वे अच्छी हिन्दी नहीं बोल पाते थे। इसलिए अधिकांश अहिन्दीभाषी राजनेता भी राष्ट्रीय छवि बनाने के लिए हिन्दी में भाषण देने लगते हैं। आजकल पश्चिम बंगाल की मुख्यमंत्री ममता बनर्जी भी खूब हिन्दी बोलने लगी हैं। प्रधानमंत्री नरेन्द्र मोदी और गृह मंत्री अमित शाह दोनों ही गैर-हिन्दी भाषी प्रदेश गुजरात से आते हैं, लेकिन उनकी हिन्दी में भाषण देने की कला उनके देश भर में लोकप्रिय होने का मुख्य कारण है।
विदेशों में तथा संयुक्त राष्ट्र संघ आदि के सर्वजनिक मंचों पर अब भारत के राजनैतिक नेता एवं भारतीय प्रतिनिधि अधिक हिन्दी का प्रयोग करने लगे हैं। इसी सन्दर्भ में उल्लेखनीय है कि जनवरी २०२२ में विश्व हिंदी दिवस के अवसर पर यूनेस्को ने अपनी वेबसाइट पर भारत के विश्व धरोहर स्थलों का विवरण हिंदी में जारी करने का निर्णय किया है। १९१४ में नरेन्द्र मोदी के प्रधानमंत्री बनने के बाद इसमें उल्लेखनीय  वृद्धि हुई है। भारतीय रेलवे का चरित्र अखिल भारतीय होने के कारण इसने भी हिन्दी के प्रसार में महती भूमिका निभायी है।
हिन्दी को लेकर तमिलनाडु में यह धीरे-धीरे बदलाव हुआ है। १९८० के दशक में निजी स्कूलों में हिन्दी को दूसरी भाषा के तौर पर पढ़ाया जाने लगा। उनका कहना था कि जो लोग हिन्दी नहीं जानते हैं और तमिलनाडु से बाहर रहते हैं तो उनका बने रहना बहुत मुश्किल होगा। कुछ समय पूर्व तमिलनाडु में एक जनमत सर्वेक्षण किया गया कि हिन्दी सीखने की क्या जरूरत है? अधिकांश छात्रों ने तमिल और अंग्रेजी के बाद हिन्दी को तीसरी भाषा के तौर पर सीखने में रुचि दिखाई। ऐसे सर्वेक्षणों के आधार पर तमिल छात्रों ने माना कि आजकल हिन्दी भाषा जानना बहुत महत्वपूर्ण है।
आंकड़े
डिजिटल दुनिया में हिंदी की मांग अंग्रेजी की तुलना में पांच गुना ज्यादा तेज है। अंग्रेजी की तुलना में हिंदी 5 गुना तेजी से बढ़ रही है। भारत में हर पांचवा इंटरनेट प्रयोगकर्ता हिंदी का उपयोग करता है। देश में जहाँ हिंदी सामग्री की डिजिटल मीडिया में खपत 94 प्रतिशत की दर से बढ़ी है, वहीं अंग्रेजी सामग्री की खपत केवल 19 प्रतिशत की दर से ही बढ़ी है।
आज स्मार्टफोन के रूप में हर हाथ में एक तकनीकी डिवाइस मौजूद है और उसमें हिंदी। सभी आपरेटिंग सिस्टमों में हिंदी में संदेश भेजना, हिंदी की सामग्री को पढ़ना, सुनना या देखना लगभग उतना ही आसान है जितना अंग्रेजी की सामग्री को। हालांकि कंप्यूटरों पर भी हिंदी का व्यापक प्रयोग हो रहा है और इंटरनेट पर भी, लेकिन मोबाइल ने हिंदी के प्रयोग को अचानक जो गति दे दी है उसकी कल्पना अभी पांच साल पहले तक किसी ने नहीं की थी। इंटरनेट पर भारतीय भाषाओं की सामग्री की वृद्धि दर प्रभावशाली है। अंग्रेजी के 19 प्रतिशत वार्षिक के मुकाबले भारतीय भाषाओं की सामग्री 90 प्रतिशत की रफ्तार से बढ़ रही है।
एम.डी.वाल्साम्मा
मंथूर देवसिया वल्साम्मा (जन्म-२१ अक्तूबर १९६०), एक सेवानिवृत्त भारतीय एथलीट है। वह एशियाई खेलों में स्वर्ण पदक जीतने वाली व्यक्तिगत रूप से दूसरी भारतीय महिला थी और भारतीय धरती पर इसे जीतने वाली पहली महिला थी।
प्रारंभिक जीवन
वल्साम्मा का जन्म २१ अक्तूबर,१९६० केरला के कन्नूर जिले के ओत्ताथई में हुआ था। स्कूल के शुरूआती दिनों से ही उन्होंने एथलेटिक्स में करियर बनाने के लिए सोच लिया था परन्तु मर्सी कॉलेज, पलक्कड़ जाने के बाद वह उसे और गंभीरता से लेने लगी। उनका पहला पदक १९७९ में पुणे में इंटर-यूनिवर्सिटी चैम्पियनशिप में १०० मीटर की बाधा और पेंटाथलॉन में केरल के लिए था। वह दक्षिणी रेलवे (भारत) में नामांकित थी व उन्हें ऐ.के कुट्टी द्वारा प्रशिक्षित किया गया था। उन्होंने १९८१ में बैंगलोर में इंटर-स्टेट मीटिंग में पांच स्वर्ण पदक जीतकर, ४०० मीटर फ्लैट और ४०० मीटर और १०० मीटर रिले के अतिरिक्त १०० से ४०० मीटर की दूरी पर बाधा दौड़ में सबको प्रभावित किया।
पेशेवर एथलेटिक्स करियर
१९८२ एशियाई खेलों में जवाहरलाल नेहरू स्टेडियम में, वाल्समम् ने ५८.४७ सेकेंड में भारतीय और एशियाई रिकॉर्ड समय में ४०० मीटर बाधा दौड़ में स्वर्ण पदक जीता। इससे कमलजीत संधू (४०० मीटर-१९७४) के बाद, भारत के लिए एशियाई खेलों में स्वर्ण पदक जीतने वाली दूसरी महिला खिलाड़ी बनी। १९८२ में भारत सरकार द्वारा उन्हें अर्जुन अवार्ड से सम्मानित किया गया और १९८३ में पदम् श्री से सम्मान दिया गया। लगभग १५ वर्षों के कैरियर में, एम.डी.वल्साम्मा ने हवाना, टोक्यो, लंदन में, १९८२, १९८६, १९९०, १९९४ एशियाई खेलों के संस्करणों में भाग लिया,और सभी एशियन ट्रैक एंड फील्ड मीट में और एस.ए.एफ गेम्स में भाग लिया प्रत्येक प्रतियोगिता अपनी अलग छाप छोड़ी।
समद्विबाहु त्रिभुज
समद्विबाहु त्रिभुज (Isosceles Triangle) ज्यामिति की एक आकृति है जिसकी कोई दो भुजाएं समान हों।
क्षेत्रफल
समद्विबाहु त्रिभुज का क्षेत्रफल <Math>A=\frac{a}{4}\sqrt{4b^2-a^2}.
जहाँ दो समान लम्बाई वाली भुजाएँ b हैं तथा तीसरी भुजा a है। समद्विबाहु त्रिभुज का क्षेत्रफल = 1/2×side2×sin@
विशेष
प्रत्येक समबाहु त्रिभुज, समद्विबाहु त्रिभुज भी होता है।
सैतना सलौंजा गाँव, हलसी (लखीसराय)
सैतना सलौंजा हलसी, लखीसराय, बिहार स्थित एक गाँव है।
विधि स्नातक
विधि में स्नातक, एलएल॰बी॰ क़ानून या विधि विषय की स्नातक उपाधि का नाम है। असल में विधि स्नातक जैसा कि नाम से ज़ाहिर है, एक स्नातक (bachelor) के दर्जा का शैक्षिक प्रमाणपत्र है जिसको लातीनी में LLB भी कहा जाता है और इसका मुकम्मल नाम Legum Baccalaureus है।
संक्षेप एलएल॰बी॰ में लातीनी अक्षर एल॰ को दो बार (LL) लिखने की वजह यह है कि लातीनी ज़बान में यह दर्जा विभिन्न क़ानूनों का वर्नण करता है न कि सिर्फ़ कोई एक क़ानून, इसलिए इसके मुकम्मल नाम में सिर्फ़ Legum (लातीनी में क़ानून, lex का बहुवचन रूप) लिखा जाता है।
यह उपाधि सभी अंग्रेज़ी साधारण क़ानून देशों में उपलब्ध है। जबकि अमेरिका में इसे डॉक्टर ऑफ़ जूरिस्टप्रूडंस (Juris Doctor, न्यायशास्त्र में विद्वान), संक्षेप में JD, कहलाया जाता है।. National Science Foundation (2006). "Time to Degree of U.S. Research Doctorate Recipients ," ‘'InfoBrief, Science Resource Statistics'' NSF 06-312, 2006, p. 7. (under "Data notes" mentions that the J.D. is a professional doctorate); San Diego County Bar Association (1969). ‘'Law Firm Chicago''. Accessed May 26, 2008. (under "other references" discusses differences between academic and professional doctorate, and statement that the J.D. is a professional doctorate); University of Utah (2006). University of Utah – The Graduate School – Graduate Handbook. Accessed May 28, 2008. (the J.D. degree is listed under doctorate degrees); (report by the German Federal Ministry of Education analysing the Chronicle of Higher Education from the U.S. and stating that the J.D. is a professional doctorate); Encyclopædia Britannica. (2002). Encyclopædia Britannica, 3:962:1a. (the J.D. is listed among other doctorate degrees).
लेटला, कांडा तहसील
लेटला, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
भीमकाय टक्कर परिकल्पना
भीमकाय टक्कर परिकल्पना (giant-impact hypothesis), चन्द्रमा की उत्पत्ति से सम्बन्धित परिकल्पना है। इस परिकल्पना के अनुसार, लगभग 4.5 बिलियन वर्ष पहले पृथ्वी के साथ एक विशालकाय पिण्ड की टक्कर हुई थी जो मंगल के आकार का था। चन्द्रमा की उत्पत्ति पृथ्वी के उन मलवों से हुई जो इस टक्कर के परिणामस्वरूप बने थे।
शंखद्राव
शंखद्राव आयुर्वेद की औषधि है। चूंकि इस दृव अवस्‍था वाली औषधि में शंख, कौड़ी, प्रवाल और मुक्‍ता जैसे द्रव्‍यों को मिला देंनें से उक्‍त द्रव्‍य गल जातें हैं, इस कारण इसे शखद्राव कहते हैं।
विरलुवा, सोमेश्वर तहसील
विरलुवा, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अपोलो १
चन्द्रमा यह मानव मन को सदियों से ललचाता रहा है। कवियों ने इस चन्द्रमा के लिये क्या क्या नहीं लिखा। वैज्ञानिकों के लिये भी चन्द्रमा एक कौतूहल का विषय रहा। जब मानव पृथ्वी की सीमा को लांघ का ब्रह्माण्ड की गहराईयो में गोते लगाने निकला, तब चन्द्रमा उसका पहला पड़ाव था। अपोलो अभियान इस यात्रा का पहला कदम !
लक्ष्मण रेखा (1991 फ़िल्म)
लक्ष्मण रेखा 1991 में बनी हिन्दी भाषा की फिल्म है।
अपोलो १
ए एस २०४ यह नाम था उस यान का जो अपोलो १ कैपसूल को पृथ्वी की कक्षा में स्थापित करने वाला था। यह सैटर्न १बी(Saturn 1B) रॉकेट से प्रक्षेपित होने वाला अमरीका का पहला अपोलो अभियान था, जो कि चन्द्रमा पर मानव के पहले कदम के लिये एक मील का पत्थर साबीत होने वाला था। इसे १९६७ की पहली तिमाही में प्रक्षेपित किया जाना था। इस अभियान का लक्ष्य था, प्रक्षेपण प्रक्रिया की जांच, भूमीकेन्द्र द्वारा यान नियंत्रण और मार्गदर्शण की जांच था।
अभियान
जनवरी २७ सन १९६७ को कोई प्रक्षेपण की योजना नहीं थी। योजना थी कि एक छद्म (Simulated) प्रक्षेपण से यह जांच की जाये कि अपोलो यान अपनी अंदरूनी बिजली से सामान्य कार्य कर सकता है या नहीं। यदि यान इस जांच में सफल हो जाये और अगली सभी जांच में सफल हो तो २१ फ़रवरी १९६७ को इस यान को प्रक्षेपित किया जाना तय था।
अपोलो १ की सफलता के बाद इस यान की दो और उडाने तय थी। पहली उडान में अपोलो के दूसरे भाग और चन्द्रयान को सैटर्न १ बी पर प्रक्षेपित कर पृथ्वी की निचली कक्षा में स्थापित किया जाना था। दूसरी उडान में सैटर्न ५ पर अपोलो और चन्द्रयान दोनों को पृथ्वी की उपरी कक्षा में स्थापित करना था।
२७ जनवरी १९६७ को यह जांच की जानी थी, जो कि पूरी नहीं हो सकी। तीनों अंतरीक्ष यात्री ग्रीसम, व्हाईट और कैफी अंतरीक्ष सूट पहन कर यान के अंदर पहुंचे। १.०० बजे दोपहर वे अपनी सीट बेल्ट बांधकर जांच के लिये तैयार हो गये। २.४५ मिनिट पर यान को सील कर दिया गया और यान की हवा को निकाल ऑक्सीजन भरी जाने लगी।
यान में ऑक्सीजन का दबाव ज्यादा हो गया था और यात्रीयो और नियंत्रण कक्ष के बीच में संपर्क टूट गया था। इस वजह से जांच को ५.४० मिनट तक स्थगित कर दिया गया। ६.२० तक उल्टी गिनती जारी थी लेकिन ६.३० को फिर से उल्टी गिनती रोक कर नियंत्रण कक्ष और यात्रीयो के बीच सपर्क स्थापित करने की कोशिश की गयी।
दूर्घटना
ऑक्सीजन की वजह से आग तेजी से फैली और पल भर में सब कुछ खत्म हो गया। यान बीना प्रक्षेपण के ही जलकर राख हो या। यह सिर्फ १७ सेकंड के बीच में हो गया। तीनों यात्री शहीद हो गये !
आग इतनी भयावह थी कि व्हाईट और ग्रीसम के सूट पिघल कर एक दूसरे से जुड़ गये थे। यात्रीयो को बाहर निकलने के लिये कम से कम पांच मिनट चाहिये थे और उन्हे मिले सिर्फ १७ सेकंड !
दुर्घटना के कारण
इस दुर्घटना ने अपोलो अभियान को नये सीरे से अभिकल्पित करने मजबूर कर दिया। यान की अभिकल्पना में काफी सारे बदलाव किये गये। इसके बावजूद अपोलो यान में काफी सारी खामीया थी, जो कि अपोलो १३ तक जारी रही।
यांदे
इन तीन शहीद यात्रीयो के नाम तीन तारो को दिये गये हैं ये तारे है नवी (Navi), ड्नोसेस (Dnoces) और रेगोर (Regor)। यह नाम इवान (ivan), सेकंड (Second) और रोजर (roger) को उल्टा लिखे जाने पर मिलते हैं। चन्द्रमा पर के तीन गड्ढों के और मंगल पर तीन पहाड़ियों के नाम भी इन शहीदों के नाम पर रखे गये हैं।
षट्भुज
षट्कोण या षड्भुज छः भुजाओं से घिरी बन्द आकृति को कहते हैं। इसके सभी छः अन्तःकोणों का योग 720 डिग्री होता है। जिस षट्कोण की सभी भुजाएँ और सभी कोण समान हों, उसे समषट्कोण कहते हैं। एक समषट्कोण का क्षेत्रफल, जहाँ a उसके भुजा का माप है।
भीकमपुर अस्दालपुर, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
बाम्नि, तानूर‌ मण्डल
बाम्नि, तानूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
राजेन्द्र चोल प्रथम
राजेन्द्र प्रथम (1012 ई. - 1044 ई.) चोल राजवंश का सबसे महान शासक था। उसने अपनी महान विजयों द्वारा चोल साम्राज्य का विस्तार कर उसे दक्षिण भारत का सर्व शक्तिशाली साम्राज्य बनाया। उसने 'गंगई कोंड' की उपाधि धारण की तथा गंगई कोंड चोलपुरम नामक नगर की स्थापना की। वहीं पर उसने चोल गंगम नामक एक विशाल सरोवर का भी निर्माण किया।
उपलब्धियां
सिंघल की विजय : संपूर्ण सिंघल पर अपना अधिकार कर लिया और सिंघल नरेश महेंद्र पंचम को बंदी बना कर चोल राज्य भेज दिया और जँहा 12 वर्ष बाद उसकी मृत्यु हो गयी ।
केंड्रा लस्ट
मिशेल ऐनी मेसन (जन्म 18 सितम्बर, 1978) जिसे पेशेवर रूप से केण्ड्रा लस्ट के रूप में जाना जाता है, एक अमेरिकी पॉर्न फिल्म अभिनेत्री और निर्देशक हैं। एक वेबकैम मॉडल के रूप में शुरू करके, उन्होंने 2012 की शुरुआत में वयस्क उद्योग में प्रवेश किया। केंड्रा ने दो बार  मिल्फ परफ़ॉर्मर ऑफ़ द ईयर  के लिए एक्सबीज़ अवार्ड जीता है। उन्होंने मिस बैंगब्रोस "हॉटेस्ट मिल्फ" का खिताब जीता, जिसे 2013 में ट्विटर पर प्रशंसकों द्वारा वोट दिया गया था।
कोष़िक्कोड रेलवे स्टेशन
कोष़िक्कोड रेलवे स्टेशन या जिसे कालीकट रेलवे स्टेशन के रूप में भी जाना जाता है, भारत के कालीकट शहर का सबसे बड़ा रेलवे स्टेशन है। यह दक्षिण भारत के सबसे पुराने रेलवे स्टेशनों में से एक है। स्टेशन में चार प्लेटफार्म, दो टर्मिनल और कुल छह ट्रैक हैं। यह केरल के प्रमुख रेलवे स्टेशनों में से एक है,
2012 में स्टेशन पर एक एकीकृत सुरक्षा प्रणाली स्थापित की गई थी जिसमें सामान स्कैनर, सीसीटीवी और वाहन स्कैनर शामिल है। 2 जनवरी 2013 को स्टेशन की 125 वीं वर्षगांठ मनाई गई थी।
इतिहास
कालीकट (अब कोष़िक्कोड) के लिए रेलवे लाइन 2 जनवरी 1888 को यातायात के लिए खोली गई थी, उस समय यह मद्रास रेलवे का पश्चिमी टर्मिनस था। मालाबार में पहली रेलमार्ग बेपोर और तिरूर के बीच बनाई गई थी, जो उस समय का एक महत्वपूर्ण बंदरगाह शहर था। कालीकट के लिए नई लाइन के आगमन और एक प्रशासनिक केंद्र के रूप में इसकी वृद्धि के साथ, बेयपोर का महत्व कम हो गया और इसके बाद रेलवे लाइन को छोड़ दिया गया।
स्टेशन भवन में कई ऐतिहासिक चीज़े जैसे रेलवे के कर्मचारियों के सामाजिक जीवन के लिए एक स्थल के रूप में सेवा करने के लिए 1888 में स्टेशन से सटे ब्रिटिश संस्थान द्वारा निर्मित रेलवे इंस्टीट्यूट नाम का एक मनोरंजन क्लब, और एक लोहे का यांत्रिक पंप सेट जो इंग्लैंड से पानी को भाप इंजनों में पंप करने के लिए आयात किया गया था। 2 जनवरी 2013 को स्टेशन की 125 वीं वर्षगांठ मनाई गई। इसे जनवरी 2018 में "भारत का सबसे स्वच्छ रेलवे स्टेशन" का दर्जा दिया गया है।
भूमिकारूप व्यवस्था
स्टेशन में चार प्लेटफॉर्म और दो टर्मिनल हैं। पहले प्लेटफॉर्म में 24 कोच वाली ट्रेनों को समायोजित करने की क्षमता है और दूसरे और तीसरे प्लेटफॉर्म में 20 कोचों और चौथे में 24 कोचों को समायोजित करने की क्षमता है। यह पलक्कड़ रेलवे मंडल का एकमात्र A1 ग्रेडेड स्टेशन है जो प्रतिदिन 25,000 यात्रियों को सम्भालता है।
सेवाएं
इस रेलवे स्टेशन के माध्यम से शहर, भारत के अन्य प्रमुख शहरों जैसे तिरुवनंतपुरम, चेन्नई, बैंगलोर, नई दिल्ली, मुंबई, पुणे, हैदराबाद, कोयम्बटूर, विशाखापत्तनम, कोलकाता, मैंगलोर, जम्मू तवी, गोवा, एर्नाकुलम और आगे जुड़ा है। शहर के अन्य रेलवे स्टेशनों में फेरोके रेलवे स्टेशन (कोड: FK ), कल्लई कोष़िक्कोड दक्षिण (कोड: KUL), वेल्लायिल (कोड: वीएलएल) और पश्चिम हिल (कोड: WH) शामिल हैं।
सीरमविज्ञान
सीरमविज्ञान (Serology) के अन्तर्गत सीरम एवं अन्य शारीरिक तरल पदार्थों का अध्ययन किया जाता है। व्यवहार में, निदान के उद्देश्य से सीरम में मौजूद प्रतिपिंडों की पहचान को ही प्रायः सीरमविज्ञान कहा जाता है। जब शरीर को किसी सूक्ष्मजीव का कोई संक्रमण होता है, या कोई बाहरी प्रोटीन शरीर में प्रविष्ट कराया जाता है (जैसे गलत रक्त चढ़ाने से) तो शरीर की प्रतिक्रिया-स्वरूप ये प्रतिपिण्ड बनते हैं।
सीरम का परीक्षण (Serological tests) कई स्थितियों में किए जाते हैं, जैसे-
सीरम के परीक्षण से यह भी पता चलता है कि कोई व्यक्ति किसी प्रकार की प्रतिरक्षा के अभाव (mmune deficiency) से ग्रस्त तो नहीं है। सीरम के परीक्षण की अनेक विधियाँ प्रचलित हैं। कौन सी विधि प्रयोग की जाएगी, यह इस बात पर निर्भर करता है कि किस प्रतिपिंड (एन्टीबॉडी) का अध्ययन करना है।
कुछ सीरमी परीक्षण केवल रक्त-सीरम तक ही सीमित नहीं रहते बल्कि शरीर के अन्य तरल पदार्थों (वीर्य, लार, मस्तिष्क-मेरु तरल आदि) पर भी किए जाते हैं क्योंकि इनमें भी प्रतिपिंड पाए जाते हैं।
कैंप हनुमान मंदिर
श्री कैंप हनुमान मंदिर (अंग्रेजी:Camp Hanuman Temple) भारत के सबसे बड़े हनुमान मंदिरों में से एक है। यह शाहीबाग,अहमदाबाद,गुजरात,भारत में अहमदाबाद छावनी क्षेत्र में स्थित है। यह मंदिर श्रीमती शिवगंगाबेन त्रिवेदी के स्वामित्व में था। परन्तु ललिताबेन दवे और श्रीमती शिवगंगाबेन त्रिवेदी और श्री गजानंद को उनके द्वारा 1920 में या उसके आसपास इस मंदिर में सेवा पूजा करने के लिए नियोजित किया गया था। 1952 में मूल मालिकों ने श्री हनुमानजी मंदिर कैंप ट्रस्ट अहमदाबाद नामक एक धर्मार्थ ट्रस्ट बनाने के लिए मंदिर को सौंप दिया।
तब से मंदिर A1427 अहमदाबाद के तहत पंजीकृत ट्रस्ट के स्वामित्व और प्रबंधन में है। पंडित द्वारका प्रसाद पुजारी में से एक थे।  उनके चाचा भगवतपीसद इस मंदिर के प्रबंध न्यासी के रूप में कार्य कर रहे थे।
14.04.1994 को उनकी मृत्यु के बाद उनके पुत्र विष्णुप्रसाद मैनेजिंग ट्रस्टी बने। उनकी मृत्यु के बाद उनके बेटे अतुलभाई को 26.07.2018 को ट्रस्टी के रूप में नियुक्त किया गया।
उल्लेखनीय आगंतुकों में भारत के पूर्व प्रधान मंत्री श्री अटल बिहारी वाजपेयी और श्रीमती इंदिरा गांधी आदि लोगो ने इस मन्दिर का दौरा किया था।
इतिहास
दैवीय शक्तियों से संपन्न, श्री हनुमान ने किष्किन्धा से वानर सेना के एक सैन्य नेता थे, जिन्होंने हिंदू ऋषि वाल्मीकि द्वारा लिखित हिंदू महाकाव्य कथा रामायण में राक्षस राजा रावण से अपनी अपहृत पत्नी सीता को वापस लाने की खोज में भगवान राम की सहायता की थी।
कुलीन वानर योद्धा अपनी असीम शक्ति और शक्ति के साथ-साथ अपनी विनम्रता और ज्ञान के लिए जाना जाता है। उन्हें निःस्वार्थ भक्ति के प्रतीक के रूप में देखा जाता है क्योंकि उन्होंने कभी पत्नी नहीं ली क्योंकि राम और सीता के लिए उनके प्रेम की जगह कोई दूसरा नहीं ले सकता।  जब दिव्य दंपत्ति को अगली दुनिया में जाने के लिए कहा गया तो उन्होंने जाने से इनकार कर दिया क्योंकि वह इस एक में तब तक रहना चाहते थे जब तक कि राम-सीता के नामों की यहां मनुष्य द्वारा प्रशंसा की जाती थी।
वस्तुकला
मंदिर द्रविड़ शैली में बनाया गया है। मंदिर के भीतरी गर्भगृह में श्री हनुमान की सोने की परत चढ़ी मूर्ति विराजमान है। मंदिर की पूरी इमारत को खूबसूरती से उकेरा गया है और यह भक्तों को प्रार्थना करने और भक्ति की हवा महसूस करने के लिए एक सुंदर और शांत स्थान प्रदान करता है।
हिन्दी कम्प्यूटरी
परिचय
इस समय हिन्दी में सजाल (websites), चिट्ठे (Blogs), विपत्र (email), गपशप (chat), खोज (web-search), सरल मोबाइल सन्देश (SMS) तथा अन्य हिन्दी सामग्री उपलब्ध हैं। इस समय अन्तरजाल पर हिन्दी में संगणन के संसाधनों की भी भरमार है और नित नये भाषा-कम्प्यूटिंग के साफ्टवेयर आते जा रहे हैं। लोगों में इनके बारे में जानकारी देकर जागरूकता पैदा करने की जरूरत है ताकि अधिकाधिक लोग संगणक पर हिन्दी का प्रयोग करते हुए अपना, हिन्दी का और पूरे हिन्दी समाज का विकास करें।
एक सर्वे के अनुसार, भारत में देखे जाने वाले आनलाइन विडियो में से 58% विडियो हिन्दी में होते हैं जबकि केवल 16% अंग्रेजी में। मई 2019 में गूगल ने कहा था कि खोज (सर्च) करने के लिए भारत के अधिकाँश लोग हिन्दी पसन्द करते हैं। गूगल अब पूरे हिन्दी वेबपेज को पढ़कर सुना सकता है। अगस्त 2020 में माइक्रोसॉफ्ट ने ३ भाषाओं में न्यूरल नेटवर्क पर आधारित पाठ-से-वाक सेवा शुरू की। सितंबर (सितम्बर) 2019 में गूगल के आँकड़ों के अनुसार, पूरे विश्व में, गूगल असिस्टेंट (असिस्टेण्ट) का दूसरा सबसे अधिक उपयोग हिन्दी में हो रहा है। यह भी समाचार है कि हिन्दी सहित भारतीय भाषाओं में टाइपोग्राफी का महत्व बढ़ा है।
बाल साहित्य
बाल साहित्य छोटी उम्र के बच्चो को ध्यान में रख कर लिखा गया साहित्य होता है।
परिचय
बाल-साहित्‍य लेखन की परंपरा अत्‍यंत प्राचीन है। नारायण पंडित ने पंचतंत्र नामक पुस्‍तक में कहानियों में पशु-पक्षियों को माध्‍यम बनाकर बच्‍चों को शिक्षा प्रदान की। कहानियों को सुनना तो बच्‍चों की सबसे प्‍यारी आदत है। कहानियों के माध्‍यम से ही हम बच्‍चों को शिक्षा प्रदान करते हैं। बचपन में हमारी दादी, नानी हमारी मां ही हमें कहानियां सुनाती थी। कहानियॉं सुनाते-सुनाते कभी तो वे हमें परियों के देश ले जाती थी तो कभी सत्‍य जैसी यथार्थवादी वाली बातें सिखा जाती थीं। साहस, बलिदान, त्‍याग और परिश्रम ऐसे गुण हैं जिनके आधार पर एक व्‍यक्‍ति आगे बढ़ता है और ये सब गुण हमें अपनी मां के हाथों ही प्राप्‍त होते हैं। बच्‍चे का अधिक से अधिक समय तो मां के साथ गुजरता है मां ही उसे साहित्‍य तथा शिक्षा संबंधी जानकारी देती है क्‍योंकि जो हाथ पालना में बच्‍चे को झुलाते हैं वे ही उसे सारी दुनिया की जानकारी देते हैं।
दरअसल, बाल साहित्‍य का उद्देश्‍य बाल पाठकों का मनोरंजन करना ही नहीं अपितु उन्‍हें आज के जीवन की सच्‍चाइयों से परिचित कराना है। आज के बालक कल के भारत के नागरिक है। वे जैसा पढ़ेगें उसी के अनुरुप उनका चरित्र निर्माण होगा। कहानियों के माध्‍यम से हम बच्‍चों को शिक्षा प्रदान करके उनका चरित्र निर्माण कर सकते हैं तभी तो ये बच्‍चे जीवन के संघर्षों से जूझ सकेंगे। इन बच्‍चों को बड़े होकर अंतरिक्ष की यात्राएं करनी हैं, चाँद पर जाना है और शायद दूसरे ग्रहों पर भी। बाल साहित्‍य के लेखक को बाल-मनोविज्ञान की पूरी जानकारी होनी चाहिए। तभी वह बाल मानस पटल पर उतर कर बच्‍चों के लिए कहानी, कविता या बाल उपन्‍यास लिख सकता है। बच्‍चों का मन मक्‍खन की तरह निर्मल होता है, कहानियों और कविताओं के माध्‍यम से हम उनके मन को वह शक्‍ति प्रदान कर सकते हैं जो उनके मन के भीतर जाकर संस्‍कार, समर्पण, सदभावना और भारतीय संस्‍कृति के तत्‍व बिठा सकते हैं।
श्री के. शंकर पिल्‍लई द्वारा बाल साहित्‍य के संदर्भ में “चिल्‍ड्रेन बुक ट्रस्‍ट” की स्‍थापना १९५७ में की गई थी। आज यह ट्रस्‍ट अपनी 50वीं वर्षगांठ मना रहा है। इस ट्रस्‍ट का मुख्‍य उद्देश्‍य बच्‍चों के लिए उचित डिजाइनिंग व सामग्री उपलब्‍ध कराना है। इसमें 5-16 वर्ष तक के बच्‍चों के लिए बेहतर बाल साहित्‍य उपलब्‍ध है। जैसे:
पौराणिक कथाएँ: कृष्‍ण सुदामा, पंचतंत्र की क‍हानियॉं, पौराणिक कहानियॉं, प्रहलाद
ज्ञानवर्धक: उपयोगी आविष्‍कार, पर्वत की पुकार, रंगों की महिमा, विज्ञान के मनोरंजक खेल
रहस्‍य रोमांच : अनोखा उपहार, जासूसों का जासूस, ननिहाल में गुजरे दिन,पॉंच जासूस
उपन्‍यास/कहानियॉं: 24 कहानियॉं, इंसान का बेटा, गुड्डी, मास्‍टर साहब
महान व्‍यक्तित्‍व: महान व्‍यक्तित्‍व पार्ट एक से दस तक
वन्‍य जीवन : अम्‍मां का परिवार, कुछ भारतीय पक्षी, छोटा शेर बड़ा शेर,
पर्यावरण : अनोखे रिश्‍ते
क्‍या और कैसे: कम्‍पयूटर, घड़ी, टेलिफोन, रेलगाड़ी
चिल्‍ड्रन बुक ट्रस्‍ट ने बच्‍चों के लिए असमिया, बंगाली, हिन्‍दी, गुजराती, कन्‍नड़, मलयालम, मराठी, पंजाबी, तमिल और तेलगू भाषाओं में सचित्र पुस्‍तकें प्रकाशित की हैं। इस ट्रस्‍ट के परिसर में ही डा0 राय मेमोरी चिल्‍ड्रन वाचनालय तथा पुस्‍तकालय की स्‍थापना की गई है। जो केवल 16 वर्ष तक के बच्‍चों के लिए हैं। इसमें हिन्‍दी तथा अंग्रेजी भाषा की 30,000 से अधिक पुस्‍तकें हैं। इसी क्रम में सन् 1991 में शंकर आर्ट अकादमी की स्‍थापना की गई है। जहॉं पर पुस्‍तक, चित्र, आर्ट तथा ग्राफिक के कार्यक्रम चलाए जाते हैं। शंकर इंटरनेशनल चित्रकला प्रतियोगिता भी पूरे देश में आयोजित की जाती है‍ जिससे बच्‍चों में सृजनात्‍मक रुचि का विकास होता है।
पत्रिकाओं के स्तर पर अनेक भारतीय भाषाओ में चंपक, हिन्दी में बाल हंस, बाल भारती, नन्हें सम्राट,नंदन तथा युवाओं के लिए मुकता प्रकाशित की जाती है
पंजाब केसरी, नवभारत टाइम्स, हिन्दुस्तान समाचार पत्रों में भी ‘बालकों का कोना’ बच्चों के लिए प्रकाशित किया जाता है जिसमें बाल प्रतिभा को विकसित करने का अवसर दिया जाता है ‘टाइम्स ऑफ इंडिया’ के दरियागंज स्थित एन.आई.ई. (N.I.E) सेन्‍टर में दिल्‍ली के स्‍कूली बच्‍चों की रचनाओं पर आधारित शिक्षा (एजूकेशन) का पृष्‍ठ संपादित होता है जो अत्‍यंत सूचनाप्रद तथा रंगबिरंगी आभा को लेकर प्रकाशित किया जाता है जिसमें दिल्‍ली के सभी स्‍कूलों की गतिविधियॉं प्रकाशित की जाती है जो कि बाल साहित्‍य के क्षेत्र में एक अनूठा कदम है।
हिन्दी में बाल साहित्य
आधुनिक बालसाहित्य के प्रणेता के रूप में डॉ हरिकृष्ण देवसरे ने 300 से अधिक पुस्तकें लिखी, साहित्य के प्रतिष्ठित संस्थाओं से 25 से अधिक राष्ट्रीय एवं राजकीय पुरस्कारों से सम्मानित किया गया। साहित्य अकादेमी द्वारा बालसाहित्य के क्षेत्र में समग्र योगदान हेतु वर्ष 2011 के पुरस्कार से भी सम्मानित किया गया। डॉ॰देवसरे की जीवनी फिल्म के लिए इस लिंक पर क्लिक करें। ( https://www.youtube.com/watch?v=vRfpsiAUT78 )
बाहरी कड़ियाँ
•बाल साहित्य सृजन और समीक्षा,नागेश पांडेय संजय, विनायक पब्लिकेशन, इलाहाबाद
•बाल साहित्य का शंखनाद, नागेश पांडेय संजय, अनंत प्रकाशन, लखनऊ
•आधुनिक बाल कहानियां, नागेश पांडेय संजय,दर्पण प्रकाशन, 1995
हरेवा गाँव, हलसी (लखीसराय)
हरेवा हलसी, लखीसराय, बिहार स्थित एक गाँव है।
रेडियो जागृति
रेडियो जागृति 102.7 एफ़ एम सनातनधर्म महासभा ट्रिनिडाड का रेडियो स्टेशन है। इसमें कार्यक्रम मुख्यतः हिन्दी में हैं और इसे स्ट्रीमिंग औडियो में सुना जा सकता है।
दौलतपुर गाँव, अथमलगोला (पटना)
दौलतपुर अथमलगोला, पटना, बिहार स्थित एक गाँव है।
मैवंद की मलाला
मलाला क़न्दहार के करीब एक जगह मैवंद से सम्बंध रखनेवाली एक पश्तून स्त्री थी | इतिहास में मैवंद-युद्ध (जंग) (27 जुलाई 1880) के कारण से याद की जाती है क्योंकि मलाला ने पश्तूनों को उस समय प्रोत्साहित किया जब वह अंग्रेज़ सेना के विरुध लड़ रहे थे | युद्ध एक ऐसे समय पर हुआ जब मलाला की शादी तय हो चुकी थी। युद्ध में उसके मंगेतर और पिता भी शामिल थे। उस समय प्रचलित प्रथा के हिसाब से मलाला घायलों की देख-रेख करना शुरू कर चुकी थी। युद्ध में जब अंग्रेज़ों ने ज़ोर पकड़ा तो मलाला अपनी भाषा में शेर गाकर लोगों को लड़ने के लिए उभारने लगी। एक समय पर अंग्रेज़ों ने पश्तून झंडे को थामे आदमी को मार डाला तो मलाला ने झंडा अपने हाथों में लिया और रणभूमि में कूद पड़ी यहाँ तक कि उसे शहीद कर दिया गया। उस समय से मलाला एक लोकप्रिय नाम बन गया। पाकिस्तान में स्त्री-शिक्षा समर्थक मलाला यूसुफ़ज़ई का नाम भी इसी वीर महिला पर रखा गया है।
भिन्नता का विश्लेषण
सांख्यिकी में भिन्नता का विश्लेषण (एनोवा) सांख्यिकीय मॉडलों का एक संग्रह है, जिसमें अवलोकित भिन्नता व्याख्यात्मक चर के कारण कई हिस्सों में बाँट दी जाती है। अपने सरलतम रूप में एनोवा इस चीज़ का सांख्यिकी परीक्षण करता है कि क्या कई समूहों का माध्य बराबर होता है और इस तरह से ये स्टुडेंट्स टू सैम्पल टी टेस्ट या परीक्षणों को दो से अधिक समूह के लिए सामान्यीकृत कर देता है।
समीक्षा
इस तरह मॉडलों के तीन अवधारण वर्ग इस प्रकार हैं:
व्यवहार में, कई प्रकार के एनोवा मौजूद हैं जो प्रबंधों की संख्या और प्रयोग के विषय पर लागू किये गए तरीकों पर निर्भर करता है।
अचल-प्रभाव मॉडल
भिन्नता के विश्लेषण का अचल-प्रभाव मॉडल ऐसी स्थितियों में लागू होता है जिनमें प्रयोगकर्ता प्रयोग के विषय पर कई प्रबंधों को लगाकर ये देखता है कि चरों के मान में परिवर्तन उस पर क्या प्रभाव डालता है. यह प्रयोगकर्ता को चरों के मान में विभिन्न प्रबंधों द्वारा होने वाले परिवर्तन के कारण उनकी कुल जनसँख्या पर पड़ने वाले प्रभाव की सीमा का अनुमान लगाने का मौका देता है
क्रम-रहित प्रभाव मॉडल
ज़्यादातर क्रम-रहित प्रभाव या मिश्रित प्रभाव मॉडल नमूने के तौर पर लिए गए विशिष्ट गुणकों को लेकर कोई परिणाम देने से जुड़े नहीं होते हैं। उदाहरण के लिए, एक बड़े विनिर्माण संयंत्र के बारे में बात करें जहां कई मशीने एक ही उत्पाद बनाने के लिए कार्य करती हैं। इस संयंत्र का अध्ययन कर रहे सांख्यिकीविद् को इस बात में बहुत कम रुचि होती है कि वह तीन विशेष मशीन की एक दूसरे से तुलना करे. बल्कि, ये जानना ज्यादा रूचिकर है कि सभी मशीनों द्वारा मिलने वाला कुल परिणाम क्या है। जैसे कि परिवर्तनशीलता और माध्य.
मान्यताएं
परिवर्तनशीलता की समरूपता के लिए लीवेन का परिक्षण विशेष रूप से होमोसीडीस्तिसिटी का पता लगाने के लिए किया जाता है। सामान्यता की पुष्टि के लिए कोल्मोगोरोव -स्मिरनोव या शापिरो -विल्क परीक्षण इस्तेमाल किया जा सकता है। कुछ लेखकों का दावा है कि अगर सामान्यता से विचलन (लिंडमैन, 1974) हैं तो एफ परीक्षण विश्वसनीय नहीं है। जबकि अन्य लोगों का दावा है कि एफ परीक्षणकाफी पुष्ट है (फर्ग्यूसन और टकाने, 2005, pp. 261–2). कृस्कल-वालिस परीक्षण एक अप्राचलिक विकल्प है जो सामान्यता की धारणा पर निर्भर नहीं करता.
एक साथ मिलकर ये एक आम धारणा बनाते हैं कि अचल प्रभाव मॉडल के लिए त्रुटिया मुक्त रूप से, समान रूप से और सामान्य रूप से वितरित होती हैं या:
वर्गों के जोड़ का विभाजन
इसकी मूलभूत तकनीक है वर्गों (जिसे लघु रूप में SS कहा जाता है) के कुल योग का ऐसे घटकों में विभाजन जो मॉडल में प्रयोग होने वाले प्रभावों से सम्बद्ध हो। उदाहरण के लिए, हम अलग-अलग स्तरों पर एक ही प्रकार के प्रबंध वाले सरलीकृत एनोवा को प्रदर्शित कर रहे हैं।
अतः, स्वतंत्रता की घात (लघु रूप df) को उसी तरीके से विभाजित किया जा सकता है और शाई-वर्ग वितरण में उल्लिखित किया जा सकता है जिसमें वर्गों का संयुक्त योग वर्णित होता है।
वर्गों के योग में अनुरूपता के अभाव{ /0}को भी देखें.
एफ परीक्षण
एफ परीक्षण कुल विचलन के गुणकों में तुलना के लिए प्रयोग किया जाता है। उदाहरण के लिए, एक पथीय, या एकल गुणक एनोवा में, सांख्यिकीय महत्व एफ परीक्षण के आंकड़े की तुलना द्वारा जाना जाता है।
जहाँ: और
एफ - वितरण पर जब I-1, स्वतंत्रता की घात nT-I ऍफ़ वितरण का प्रयोग प्राकृतिक है क्योंकि शाई-वर्ग वितरण वाले वर्गों के योग के दो माध्यों का भागफल ही परिक्षण का सांख्यिकीय है।
दर्जों पर एनोवा
जैसा कि 1981 में पहली बार कोनोवर और ईमान ने सुझाव दिया, कई मामलों में, जब आंकड़े एनोवा की मान्यताओं के अनुरूप नहीं होते तो प्रत्येक वास्तविक सांख्यिकीय मान को उसके दर्जे से प्रतिस्थापित किया जा सकता है जहाँ दर्जे में परिवर्तित आंकड़े में सबसे छोटे के लिए 1 और सबसे ज्यादा के लिए N का मान दिया जा सकता है। "जहाँ कोई समकक्ष अप्रचालिक पद्धति विकसित नहीं गई है जैसे कि द्विपथीय डिजाइन हेतु, अरूपंतरित एनोवा की तुलना में दर्जों का रूपांतरण ऐसे परीक्षण के रूप में सामने आता है जो गैर सामान्यता के लिए ज्यादा पुष्ट होते हैं और बहिर्वासी और अनियत परिवर्तनशीलता के प्रति ज्यादा प्रतिरोधी होते हैं।" (हेल्सेल एंड हिर्स्च, 2002, पृष्ठ 177). लेकिन सीमैन एट अल. (1994) ने देखा कि कोनोवर और ईमान (1981) के द्वारा दिया गया दर्जा परिवर्तन क्रमगुणित डिजाइनों के प्रभावों के बीच अन्तः क्रिया के परीक्षण हेतु उचित नहीं है क्योंकि यह टाईप I त्रुटी (अल्फा त्रुटि) को और बढ़ा सकता है। इसके अलावा, अगर दोनों मुख्य गुणक महत्वपूर्ण होते हैं तो अन्तः क्रिया का पता लगाने की शक्ति बहुत कम हो जाती है।
रैंक के एक संस्करण-परिवर्तन 'quantile सामान्य' में एक और परिवर्तन रैंकों के लिए ऐसी है कि जिसके परिणामस्वरूप मूल्यों कुछ परिभाषित वितरण एक निर्दिष्ट मतलब और विचरण के साथ (कई बार एक सामान्य वितरण लागू किया जाता है). इसके अलावा के विश्लेषण क्वान्ताईल-नोर्मलाइज्ड डाटा तो है कि वितरण को महत्व मूल्यों की गणना मान सकते हैं।
प्रभाव आकार मापन
एनोवा के संदर्भ में ही प्रभाव के कई मानक मापन प्रयोग किये जाते हैं जिनके ज़रिये भविष्यवक्ता या उनके समूह और निर्भर चरों के बीच सम्बन्ध की डिग्री का वर्णन किया जाता है। प्रभाव आकार अनुमान शोधकर्ताओं को दे दिए जाते हैं ताकि वो हर शाखा में अध्ययन के परिणामों की तुलना कर सकें. द्विचर (एनोवा उदाहरण के लिए) और बहुचर (मोनोवा, कैनोवा, बहु विविक्तकर विश्लेषण) सांख्यिकी विश्लेषण में रिपोर्ट किये जाने वाले आम प्रभाव आकार अनुमानों में शामिल हैं- ईता-वर्ग, आंशिक ईता-वर्ग, ओमेगा और अंतरसहसम्बन्ध (स्ट्रेंग, 2009).
2 η (ईटा-वर्ग): ईटा-वर्ग अन्य पूर्व वादियों पर नियंत्रण रखते हुए निर्भर चर में पूर्व वादी द्वारा वर्णित भिन्नता के अनुपात को बताता है। ईटा वर्ग जनसँख्या में मॉडल द्वारा वर्णित भिन्नता या परिवर्तनशीलता का एक पक्षपाती अनुमानक है (यह केवल नमूने में प्रभाव के आकार का अनुमान लगता है). औसतन यह जनसँख्या में वर्णित भिन्नता को ज्यादा आंकता है। जैसे जैसे नमूने का आकार बढ़ता है वैसे वैसे सानुमान में आने वाला एकपक्षीय प्रभाव कम हो जाता है। जबकि यह प्रबंध द्वारा वर्णित जनसँख्या में भिन्नता के अनुपात का आसानी से गणना देने वाला अनुमानक है। ध्यान दें कि सांख्यिकीय सॉफ्टवेयर (जैसे एसपीएसएस) आंशिक ईटा वर्ग को गलत तरीके से भ्रामक शीर्षक 'ईटा वर्ग" के रूप में दिखाता है।
आंशिक 2 (आंशिक ईटा-वर्ग): आंशिक ईटा-वर्ग वर्णित करता है,'गुणक को रोप्य कुल विचलन के अनुपात को, कुल अत्रुटिपूर्ण विचलन में से अन्य गुणकों (छोड़कर) को हटाकर' (पियर्स, ब्लॉक और अग्विनिस, 2004, पी. 918). आंशिक ईटा वर्ग सामान्य रूप से ईटा वर्ग से अधिक होता है (सिवाय सरल एक घटक मॉडल के).
इन मानदंडों के कई भेद भी मौजूद हैं
आमतौर पर प्रभाव आकार के लिए स्वीकार्य प्रतिगमन मानदंड आता है (कोहेन, 1992, 1988) से : 0.20 न्यूनतम हल है, (लेकिन सामाजिक विज्ञान शोध में ही महत्वपूर्ण है); 0.50 मध्यम प्रभाव है; 0.80 से अधिक या उसके बराबर कुछ भी वृहद प्रभाव आकार माना जाता है (कपेल एंड विकेंस, 2004; कोहेन, 1992).
क्योंकि कोहेन (1988) से लेकर अब तक प्रभाव आकार की ये सामान्य व्याख्या बार-बार बिना किसी परिवर्तन या समकालीन प्रायोगिक शोध के लिए वैधता पर किसी तरह की किसी टिपण्णी के बिना दोहराई जाती रही है, इसीलिए मनोवैज्ञानिक/व्यवहार अध्ययन की सीमा के बाहर जाने के बाद इस पर कई प्रश्न उठते हैं और इससे भी ज्यादा प्रश्न तब उठते हैं जब कोहेन द्वारा बताई गई सीमाओं की पूरी समझ देखी नहीं जाती. नोट: विशिष्ट आंशिक ईटा वर्ग मान का बड़े या छोटे माध्यम हेतु 'अंगूठे के नियम' के रूप में प्रयोग करने से बचना चाहिए।
यही नहीं, कुछ शाखाओं में अंगूठे के नियम के कुछ विकल्प भी सामने आये हैं: लघु= 0.01, मध्यम = 0.06; वृहद = 0.14 (किटलर, मेनार्ड एंड फिलिप्स, 2007).
ओमेगा वर्ग ओमेगा वर्ग पूर्ववादी चर द्वारा दिए गए जनसँख्या में विचरण के अनुमान का अपेक्षाकृत निष्पक्ष अनुमान देता है। यह ईटा वर्ग की तुलना में क्रमरहित त्रुटी के बिना आंकलन करता है। जो कि वृहद आकार हेतु आश्चर्यजनक रूप से पक्षपात पूर्ण होता है। ओमेगा वर्ग के लिए गणना प्रयोगात्मक डिजाइन के आधार पर अलग-अलग होती हैं। एक निश्चित प्रयोगात्मक डिजाइन के लिए (जिसमें श्रेणिया स्पष्ट रूप से सेट होती हैं), ओमेगा वर्ग की गणना इस प्रकार की जाती है:
कोहेन का f शक्ति विश्लेषण की गणना करते समय प्रायः प्रभाव आकार का ये मापक सामने आता है। धारणा है कि यह वर्णित भिन्नता या विचलन प्रति अवर्णित विचलन के वर्गमूल को प्रदर्शित करता है।
संदर्भ
जे. कोहेन, (1992). स्टेटीसटिक्स ए पॉवर प्राइमर या सांख्यिकीय एक शक्ति प्रवेशिका साइकोलोजी बुलेटिन, 112, 115-159.
जे. कोहेन, (1988). स्टेटीसटिकल पॉवर अनालिसिस फॉर द बिहेवियर साइंसेस (द्वितीय संस्करण) हिल्सडेल, एनजे अमेरिका: एर्लबॉम.
जे.ई. कितलर, डब्ल्यू और फिलिप्स, के.ए. मेनार्ड (के.ए.2007). शरीर में डिसमोर्फिक विकार वाले व्यक्तियों में वजन को लेकर चिंता. ईटिंग बिहेवियर, 8, 115-120.
सी.ए. पियर्स, आर.ए. ब्लोक और एच. अगुइनिस, (2004). बहुगुणक एनोवा डिजाइनों से ईटा-वर्ग वाले मान की रिपोर्ट होने पर चेतावनी. शैक्षिक और मनोवैज्ञानिक मापन या एजुकेशनल एंड साइकोलोजिकल मेज़रमेंट, 64 (6), 916-924.
के.डी. स्ट्रेंग, (2009). अरैखिक संबंधों और अन्तःक्रियाओं का पता लगाने के लिए प्रत्यावर्ती प्रतिगमन का प्रयोग: बहुसांस्कृतिक शिक्षा अध्ययन पर लागू होने वाला एक शिक्षा कार्यक्रम. व्यावहारिक मूल्यांकन, अनुसंधान और मूल्यांकन या प्रेक्टिकल एसेसमेंट, रीसर्च एंड एवेलुशन, 14 (3), 1-13. 1 जून 2009 को पुनः प्राप्त:
टी.डी. विकेंस और जी. कपेल, (| 2004). डिजाइन और विश्लेषण: एक शोधकर्ता की पुस्तिका या डिजाइन एंड अनालिसिस: ए रिसर्चर्स हैण्डबुक (चतुर्थ संस्करण). अपर सेडल रिवर, एनजे अमेरिका:-पीयर्सन अप्रेंटिस हॉल.
अनुगामी परीक्षण
एनोवा में एक महत्वपूर्ण प्रभाव अक्सर के साथ आता है एक या एक से अलग अनुवर्ती परीक्षण अधिक है। एनोवा में सांख्यिकीय रूप से महत्वपूर्ण प्रभाव को प्रायः एक या अधिक अनुगामी परीक्षणों के साथ दोबारा जांचा जाता है। ऐसा ये आकलन करने के लिए किया जाता है कि कौन से समूह अन्य समूहों से अलग हैं या फिर अन्य कई केन्द्रित परिकल्पनाओं को जांचने के लिए भी. अनुगामी परीक्षण अक्सर इस आधार पर पहचाने जाते हैं कि वो पूर्वनियोजित (पहले से सोचे हुए) हैं या पोस्ट होक या बाद में तय किये गए। पूर्व नियोजित परीक्षण आंकड़े देखने के पहले किये जाते हैं और पोस्ट होक या बाद में सोचे गए परीक्षण आंकड़े देखने के बाद किये जाते हैं। पोस्ट होक परीक्षण जैसे कि टूकी परीक्षणसबसे आम तौर पर हर समूह के माध्यों की तुलना करता है और इसमें टाईप I त्रुटी को नियंत्रित करने के कुछ तरीके शामिल होते हैं। तुलना, जो सबसे आम तौर पर पूर्व नियोजित होती है, सरल या जटिल हो सकती है। सरल तुलना में एक समूह के माध्य की तुलना दुसरे समूह के माध्य से कि जाती है। जटिल तुलना में आमतौर पर समूहों के दो सेट की तुलना की जाती है जहां एक सेट में दो या अधिक समूहों होते है (जैसे, समूह ए, बी और सी के औसत समूह माध्य की तुलना समूह डी के साथ करें). तुलना द्वारा रुझानों के परीक्षणों को भी देखा जा सकता है, जैसे की रैखिक और द्विघात सम्बन्ध, जब कि स्वतंत्र चर में कुछ क्रमागत स्तर भी शामिल हों.
शक्ति विश्लेषण
शक्ति विश्लेषण अक्सर एनोवा के संदर्भ में लागू किया जाता है ताकि यदि हम जनसँख्या में एक निश्चित एनोवा डिजाइन, नमूने के आकर और अल्फ़ा स्तर की परिकल्पना करें तो नल परिकल्पना के सफल निराकरण की संभावना का आकलन लगाया जा सके। नल परिकल्पना का निराकरण करने के लिए आवश्यक नमूने के आकार का निर्धारण करके शक्ति विश्लेषण अध्ययन डिजाइन में मदद कर सकता है।